Oltin Dziga

**Oltin Dziga** () — Ukraina kinosini rivojlantirishdagi professional yutuqlari uchun beriladigan Ukraina milliy kino mukofoti. 2017-yilda Ukraina kino akademiyasi tomonidan tashkil etilgan, birinchi taqdirlash marosimi 2017-yilning 20-aprelida „Fairmont Grand Hotel Kyiv“da boʻlib oʻtgan.

## Filmlarni tanlash va gʻoliblarni aniqlash
Birinchi Milliy kinomukofot uchun filmlarni qabul qilish 2017-yilning 20-fevralidan 20-martigacha davom etgan. 2016-yilning 1-yanvaridan 31-dekabrigacha premerasi boʻlgan filmlar saralash jarayonida ishtirok etish uchun qabul qilingan. Birinchi Milliy kino mukofoti uchun tanlovda ishtirok etgan filmlarning toʻliq roʻyxati (longlist) 54 ta filmdan iborat boʻlgan: ulardan 12 tasi toʻliq metrajli badiiy filmlar, 15 tasi qisqa metrajli badiiy filmlar, 19 tasi hujjatli, 8 ta animatsion filmlar. Kinomukofotda jami 76 ta film taqdim etilgan. ⁣

Birinchi Milliy kino mukofot gʻoliblari Kino akademiyasining barcha aʼzolari tomonidan uch bosqichli ovoz berish yoʻli bilan saralanib olingan. Bugungi kunda, Kino mukofot gʻoliblari Ukraina kino akademiyasi aʼzolarining ikki bosqichli ovoz berish yoʻli bilan aniqlanadi.

2017-yil 3-aprel kuni Kinoakademiya kengashi Birinchi Milliy kinomukofot uchun 17 nafar nomzoddan iborat qisqa roʻyxatni (shortlist) eʼlon qilgan.

## Mukofotlash
Oltin Dziga mukofoti quyidagi 22 nominatsiya boʻyicha gʻoliblarga beriladi (2020-yil):

* Eng yaxshi film
* Eng yaxshi rejissyor (Yuriy Ilyenko mukofoti)
* Eng yaxshi bosh rol ijrochisi
* Bosh roldagi eng yaxshi aktrisa
* Eng yaxshi ikkinchi plandagi aktyor
* Eng yaxshi ikkinchi plandagi aktrisa
* Eng yaxshi kinematograf
* Eng yaxshi ssenografiya
* Eng yaxshi ssenariy
* Eng yaxshi bastakor
* Eng yaxshi hujjatli film
* Eng yaxshi animatsion film
* Eng yaxshi qisqa metrajli film
* Eng yaxshi vizajist (2018 yildan beri)
* Eng yaxshi kostyum dizayneri (2018-yildan buyon)
* Eng yaxshi ovoz rejissyori (2018-yildan buyon)
* Eng yaxshi qoʻshiq (Artist Awards) (2019-yildan buyon)
* Eng yaxshi vizual effektlar uchun mukofot
* Eng yaxshi tahrir (mukofot 2019-yildan buyonberiladi)
* Yil kashfiyoti
* Ukraina kinematografiyasining rivojlanishiga qoʻshgan hissasi
* Tomoshabinlar mukofoti (2018-yildan buyon beriladigan mukofot)

## Timsol
Milliy kinomukofotning asosiy ramzi — „Oltin Dziga“ haykalchasi boʻlib, u Ukraina kinosining tez va tinimsiz rivojlanishini anglatadi (ukraincha: — oʻzbekcha: yula). Bundan tashqari, nom taniqli kinematograf Dziga Vertovning ijodiy merosini ham oʻzida namoyon etadi va unga nisbatan cheksiz hurmatni ifodalaydi. Dziga Vertov — David Abelovich Kaufmanning taxallusidir. D. A. Kaufman, 1896-yilda Belystokda tugʻilgan, 1954-yilda Moskvada vafot etgan. U kashshof va mashhur kinodokumentalistga aylangan, uning 1929-yilda suratga olingan „*Kinokamerali odam*“ filmi Britaniyaning „Sight & Sound“ jurnali tomonidan barcha davrlarning eng yaxshi hujjatli filmi sifatida eʼtirof etilgan.

Mukofot nomi muallifi Media Group Ukraina strategik marketing direktori Olga Zaxarova hisoblanadi.

Haykalcha ukrainalik rassom Nazar Bilik tomonidan ishlab chiqilgan boʻlib, u „Oltin Dziga“ ni quyidagicha taʼriflagan: „Kompozitsiyaning asosiy elementi plyonkadan yasalgan ramka va dinamik ravishda aylanadigan oltin toʻrtburchak shakl oʻzida kinematografiyani ifodalaydi. Shakliga koʻra, haykalcha boʻron, olov, oʻt singari timsollarga oʻxshaydi. Bularning barchasi milliy kinoning rivojlanishi va yangilanishi ramzidir“.

## Taqdirlash marosimlari

## Yana qarang

* Ukraina kino akademiyasi

## Manbalar

## Havolalar

* 
* Milliy kinopremiya
* Reglament Drugoí̈ natsionalnoí̈ kínopremiíí̈
* Reglament Tretyoí̈ natsionalnoí̈ kínopremiíí̈
* Reglament Chetvertoí̈ Natsionalnoí̈ kínopremiíí̈